
_START_ARTICLE_
Møbelarkitekt
_START_PARAGRAPH_
En møbelarkitekt tegner møbler til boliger, kontorer og institutioner. Indtil midten af det 20. århundrede blev mange møbler fremstillet håndværksmæssigt af snedkerlaugsmestre, i dag fremstilles de fleste møbler på fabrikker._NEWLINE_En række af de kendeste danske møbler er blevet projekteret på en bygningstegnestue til brug i en foreliggende byggeopgave og derefter overført til den almindelige møbelhandel._NEWLINE_Arne Jacobsens tegnestue, der arbejder med store og små byggeopgaver, møbler, tekstiler og industrielt fremstillede brugsting, er et godt eksempel på en sådan designvirksomhed.